หมายจับอีก 9ตำรวจบ่อน
บอลออนไลน์ จี้ให้ต้นสังกัด พาเข้ามอบตัว,ศาลอนุมัติหมายจับนายตำรวจเพิ่มอีก 9 นาย เป็นระดับ ผกก. 3 นาย ระดับสารวัตร 4 นาย รอง สว.อีก 2 นาย ทั้งหมดสังกัด บก. ปอท.ปคม. และ บก.ป. พบเกี่ยวโยงคดีอาบูบาก้าและบ่อนพระราม 9 ประสานต้นสังกัดพาเข้ามอบตัว เผย 1 ใน 9 นาย คือ พ.ต.อ.อธิป แท่นนิล ผกก.ปพ.บก.ป.หัวหน้าชุดจับนายสมชาย คุณปลื้ม หรือ กำนันเป๊าะ,กรณีพนักงานสอบสวนกองปราบปรามออก หมายจับ พล.ต.ท.พงศ์พัฒน์ ฉายาพันธุ์ อดีต ผบช.ก. พร้อมพวกรวม 5 ราย ร่วมกันทุจริตถอนอายัดบัญชีของกลางผู้กระทำความผิดเครือข่ายการพนันฟุตบอลออนไลน์ คดีอาบูบาก้า ปี 52 สมัยดำรงตำแหน่งเป็น ผบก.ป. สามารถยึดทรัพย์สินต่างๆรวมมูลค่าเกือบ 1,000 ล้านบาท โดยผู้ต้องหาชุดแรกที่ออกหมายจับไปแล้ว มี 3 ผู้ต้องหาที่อยู่ระหว่างหลบหนี ได้แก่ พ.ต.อ.วรพจน์ พืชผล ผกก.1 บก.ปอศ. พ.ต.ท.ทรงรักษ์ หรือรองเต่า ขุนศรี อดีต รอง ผกก.6.ป. และนายวิฑูรย์ ตระการพฤกษ์ เลขาฯส่วนตัวคนสนิท พล.ต.ต.โกวิทย์ วงศ์รุ่งโรจน์ อดีต รอง ผบช.ก.,ความคืบหน้าเมื่อเวลา 11.30 น. วันที่ 25 ธ.ค. พล.ต.ท.ศรีวราห์ รังสิพราหมณกุล ผบช.น. กล่าวถึงการขออนุมัติออกหมายจับผู้เกี่ยวข้องเพิ่มเติมอีก 9 รายว่า สืบเนื่องจากกองบัญชาการสอบสวนกลาง นำโดยพนักงานสอบสวน บก.ป. แจ้งความร้องทุกข์ให้ดำเนินคดี จากการสืบสวนย้อนหลังมีคดีเกี่ยวข้องกับ พล.ต.ท.พงศ์พัฒน์ ฉายาพันธุ์ อดีต ผบช.ก.เป็นคดีต่อเนื่อง ได้มอบหมายให้ บช.น.ดำเนินการ เพื่อให้การดำเนินคดีเกิดความเป็นธรรม โดย บช.น.นั้น เป็นกลางไม่ได้มีการกลั่นแกล้ง ส่วนจะมีการออกหมายจับเพิ่มหรือไม่ ถ้าพยานหลักฐานพาดพิงถึงใครต้องดำเนินการ,ส่วนกรณีผู้ต้องหาที่ถูกออกหมายจับเพิ่มทั้ง 9 ราย มีการจับกุมหรือติดต่อเข้ามอบตัวหรือไม่นั้น พล.ต.ท.ศรีวราห์เผยว่า ขณะนี้ดำเนินการส่งหนังสือให้หน่วยงานต้นสังกัดรับทราบแล้วทั้ง บก.ป. บก.ปอศ. และ บก.ปคม. รวมทั้งการตรวจสอบเส้นทางของทรัพย์สินที่เกี่ยวข้องการกระทำผิดและอยู่ระหว่างดำเนินการอายัดทรัพย์สินผู้ต้องหาทั้ง 9 ราย โดยจะขอหมายค้นตามภูมิลำเนาที่อยู่ผู้ต้องหา เพื่อรวบรวมพยานหลักฐานมาประกอบสำนวนเพิ่ม ยืนยันว่าที่พาดพิงกรณีอดีต ผบช.ก. ทาง บช.ก.จะดำเนินการตาม บก.ป.แจ้งทุกกรณี ไม่ว่าจะเป็นคดีบ่อนการพนันในสถานบริการย่านพระราม 9 และคดีถอนอายัดบัญชีของกลางผู้กระทำความผิดเครือข่ายการพนันฟุตบอลออนไลน์อาบูบาก้า,ก่อนหน้านี้ เมื่อเวลา 23.00 น. วันที่ 24 ธ.ค. พงส.สน.พหลโยธินรายงานการออกหมายจับผู้ต้องหาเพิ่มเติมอีก 9 ราย ประกอบด้วย พ.ต.อ.อธิป แท่นนิล ผกก.ปพ.บก.ป. ปฏิบัติหน้าที่ ศปก.ตร. ตามหมายจับศาลอาญาที่ 2345/2557 พ.ต.อ.วัชรพล ทองล้วน ผกก.5 บก.ป. ตามหมายจับศาลอาญาที่ 2342/2557 พ.ต.อ.สุพัฒน์ ลิ้มอิ่ม ผกก.2 บก.ปอท. ตามหมายจับศาลอาญาที่ 2346/2557 พ.ต.ท.ณภัค หรือพิพัฒน์ เฉวงราษฎร์ สว.กลุ่มงานสนับสนุนทางเทคโนโลยี บก.ปอท. ตามหมายจับศาลอาญาที่ 2349/2557 พ.ต.ท.วัฒนา ผลงานดี สว.กก.2 บก.ป. ตามหมายจับศาลอาญาที่ 2347/2557 พ.ต.ต.จักรพันธุ์ ลีลานันทวงศ์ สว.กก.1 บก.ป. ตามหมายจับศาลอาญาที่ 2343/2557 พ.ต.ต.อภิสิทธิ์ เมฆประยูร สว.กก.ปพ.บก.ป. ตามหมายจับศาลอาญาที่ 2350/2557 ร.ต.อ.นิธิพัฒน์ กังรวมบุตร รอง สว.กก.ปพ.บก.ป. หลานชาย พล.ต.ท.พงศ์พัฒน์ ตามหมายจับศาลอาญาที่ 2344/2557 ร.ต.อ.ศักดิ์รินทร์ เกสรเทียน รอง สว.กก.4 บก.ปคม. ตามหมายจับศาลอาญาที่ 2348/2557 ทั้งหมดลงวันที่ 24 ธ.ค.57 ในข้อหาเป็นเจ้าพนักงานร่วมกันเรียกรับหรือยอมรับทรัพย์สินหรือประโยชน์อื่นใด สำหรับตนเองหรือผู้อื่นโดยมิชอบ เพื่อกระทำการหรือไม่กระทำการใดในตำแหน่ง ไม่ว่าการนั้นจะชอบหรือมิชอบในหน้าที่ และข้อหา ร่วมกันเป็นเจ้าพนักงานปฏิบัติหรือละเว้นการปฏิบัติหน้าที่โดยทุจริต,นอกจากนี้ พงส. สน.พหลโยธิน จัดทำแผนผังอธิบายพฤติกรรมประกอบการกระทำผิดของผู้ต้องหาทั้งหมดว่า พล.ต.ท.พงศ์พัฒน์ ฉายาพันธุ์ เป็นผู้มอบหมายให้ พล.ต.ต.โกวิทย์ วงศ์รุ่งโรจน์ หัวหน้าทีมงานสืบสวนวางแผน ควบคุมและสั่งการที่มี พ.ต.อ.อธิป แท่นนิล ผกก.ปพ.บก.ป. ซึ่งเมื่อปี 2556 เป็นผู้นำกำลังเข้าควบคุมตัวนายสมชาย คุณปลื้ม หรือกำนันเป๊าะ ผู้ต้องหาหลบหนีคดีทุจริตเขาไม้แก้ว พ.ต.อ.วัชรพล ทองล้วน ผกก.5 บก.ป. พ.ต.อ. วรพจน์ พืชผล เป็นทีมงาน ส่วน พ.ต.ท.ทรงรักษ์ ขุนศรี เป็นหัวหน้าทีมงานสืบสวนสะกดรอยบุคคลและสถานที่เป้าหมายมี พ.ต.ท.ณภัค หรือพิพัฒน์ เฉวงราษฎร์ พ.ต.ท.วัฒนา ผลงานดี พ.ต.ต.จักรพันธุ์ ลีลานันทวงศ์ พ.ต.ต.อภิสิทธิ์ เมฆประยูร สว.กก.ปพ.บก.ป. ร.ต.อ.นิธิพัฒน์ กังรวมบุตร และ ร.ต.อ.ศักดิ์รินทร์ เกสรเทียน เป็นลูกชุด ด้าน พ.ต.อ.สุพัฒน์ ลิ้มอิ่ม ทำหน้าที่อายัดและถอนบัญชีธนาคาร ตามที่นายวิฑูรย์ ตระการพฤกษ์ เลขาฯส่วนตัว พล.ต.ต.โกวิทย์ วงศ์รุ่งโรจน์ แจ้งให้ พ.ต.อ.สุพัฒน์ ดำเนินการ,ด้าน พ.ต.ท.สุชัย แสงส่อง พงส.ผนพ.สน.พหลโยธิน เผยว่าเบื้องต้นพงส.สน.พหลโยธิน ขออนุมัติศาลอาญาออกหมายจับผู้ต้องหาเพิ่มเติมรวม 9 คน พร้อมทำหนังสือประสานขอตัวจากต้นสังกัดเพื่อดำเนินคดี ส่วนการติดต่อขอเข้ามอบตัวนั้น ยังอยู่ระหว่างรอหน่วยงานต้นสังกัดพาเข้ามอบตัว ไม่สามารถระบุได้ว่าจะเข้ามอบตัวที่ สน.พหลโยธิน หรือที่ บช.น. พร้อมดำเนินการขออนุมัติหมายค้นเพื่อตรวจสอบเส้นทางการเงินตามที่ ผบช.น. สั่งการ,สำหรับคดีดังกล่าวมีการดำเนินคดีผู้ต้องหารวมทั้งสิ้น 14 ราย แบ่งเป็นตำรวจ 13 ราย พลเรือน 1 ราย ก่อนหน้านี้พนักงานสอบสวน สน.พหลโยธิน ขออำนาจศาลอาญาอนุมัติหมายจับผู้ต้องหาไป,แล้ว 5 ราย เมื่อวันที่ 20 ธ.ค.ที่ผ่านมา ประกอบด้วย พล.ต.ท.พงศ์พัฒน์ ฉายาพันธุ์ อดีต ผบช.ก. พล.ต.ต.โกวิทย์ วงศ์รุ่งโรจน์ อดีต รอง ผบช.ก. พ.ต.อ.วรพจน์ พืชผล ผกก.1 บก.ปอศ. พ.ต.ท.ทรงรักษ์ ขุนศรี อดีต รอง ผกก.6 บก.ป. และนายวิฑูรย์ ตระการพฤกษ์ กระทั่งมีการออกหมายจับเพิ่มเติมอีก 9 ราย เมื่อกลางดึกวันที่ 24 ธ.ค.ที่ผ่านมา
ศาลอนุมัติหมายจับนายตำรวจเพิ่มอีก 9 นาย เป็นระดับ ผกก. 3 นาย ระดับสารวัตร 4 นาย รอง สว.อีก 2 นาย ทั้งหมดสังกัด บก. ปอท.ปคม. และ บก.ป. พบเกี่ยวโยงคดีอาบูบาก้าและบ่อนพระราม 9 ประสานต้นสังกัดพาเข้ามอบตัว 
ข่าวหน้า1,เครือข่าย,พงศ์พัฒน์ ฉายาพันธุ์,หมายจับ,นายตำรวจ,ศรีวราห์ รังสิพราหมณกุล